દાણાપીઠ ખાતે આવેલા કોર્પોરેશનના મુખ્યાલયમાં મેયર, કમિશનર વગેરે ચૂંટાયેલી પાંખ અને વહીવટી પાંખના ટોચના લોકો માટે કરોડો રૂપિયાના ખર્ચે અદ્યતન ‘સી’ બ્લોકનું નિર્માણ કરાયું છે. આ બ્લોકના ભોંયતળિયે લોકોના પ્રવેશ માટે ‘ફોટાવાળી’ પાસ સિસ્ટમનો અમલ કરાયો છે. જૂની બિલ્ડિંગ સાથેની અવરજવર રોકવા બે બ્લોક વચ્ચેની જાળીમાં લોખંડી તાળાં મારી દેવાયાં છે. તેમ છતાં નવી બિલ્ડિંગમાં પ્રવેશતાં જ જોવા મળતા સાઈન બોર્ડમાં તંત્રે હજુ કોઈ ફેરફાર કર્યો નથી. જૂની બિલ્ડિંગમાં કાર્યરત જન્મ-મરણ વિભાગ આજે છ મહિનથી ગીતા મંદિર પાસેના આરોગ્યભવનમાં ધમધમે છે. પરંતુ મ્યુનિ. સત્તાવાળાઓ માટે હજુ પણ તે મુખ્યાલય પરિસરમાં જ છે! હાથ કંગન કો આરસી ક્યા? પઢે લિખે કો ફારસી ક્યા? તસવીરરૂપી પુરાવો અત્રે આપ્યો છે. આ મોટા સાઈન બોર્ડ પર મેયર સહિત તમામની નજર પડે છે પરંતુ કોઈ તેને સુધારવાની તસદી લેતું નથી.